К1эрэщэ Тембот истиль амал зэмл1эужыгъоу и1эхэм къахэщрэр ц1ыфыр зыхэт обществэм пытэу зэрепхыгъэр, героир ц1ыфмэ яш1ош1 зэрэш1ол1ык1ырэр, анахьэу адыгэр сыдигъуи ц1ыфмэ а1ощтым зэригъапэрэр арых. Анахь к1оч1э пхъашэу героир зыгъащтэрэр ц1ыфмэ уасэу къыратыщтыр ары. Анахь ч1ып1э къин ифэгъэ героим ар игугъу. Ащ фэш1 гущы1эжъхэу: «Л1ыгъэмрэ ц1ыфыгъэмрэ зехьэгъош1оп», «Напэм пае псэр агъэт1ылъы», «Ц1ыфхэм ягубгъэн ш1омыл1ык1ырэр - ар ц1ыфэп», «Е ул1ын, е ул1эн!» - зыфэп1ощтхэр ащегъэфедэх итхыгъэхэм. Гущы1эм пае, Къаймэт / «Хьаджырэт» / тырку ныоу раутыгъэм ишъхьак1о ежьым ишъхьак1оу елъытэ, амырмэ ич1ыгоу къызтехъухьагъэм нэлат къыщырахын, ц1ыфмэ нэлат къырахын. «Бысым к1алэр» зыфи1орэ рассказым хэт героеу Батыри хьадэджадэм зыпэгъок1ык1э ащ фэдэ гупшыс зэрыгъуазэрэр.